NORAKSTS

|  |  |
| --- | --- |
| 30.04.2015. | Nr. 5/18 |

**ATTEIKUMS REĢISTRĒT VASĪLIJU IVANOVU PAŠVALDĪBAS DZĪVOJAMO TELPU IZĪRĒŠANAS PALĪDZĪBAS REĢISTROS**

(ziņo I.Škutāne)

Vasīlijs Ivanovs(dzimis 1954.gadā) apstrīd Jelgavas pilsētas domes Dzīvokļu komisijas (turpmāk – Komisija) 04.02.2015. lēmumu Nr.2/6.2 ”Atteikums reģistrēt Vasīliju Ivanovupašvaldības dzīvojamo telpu izīrēšanas palīdzības reģistros” (turpmāk – Lēmums) un lūdz viņu uzņemt pašvaldības dzīvojamo telpu izīrēšanas palīdzības reģistros un izīrēt labiekārtotu dzīvojamo telpu. Savu lūgumu pamato ar to, ka viņa dzīvoklis ir pārdots izsolē un jaunais īpašnieks lūdz to atbrīvot.

Izvērtējot iesniegumā minēto un papildus iegūto informāciju, tika konstatēts, ka Vasīlija Ivanova dzīvesvieta līdz 27.12.2004. bija deklarēta Dalbes ielā 5, Jelgavā, no 27.12.2004. līdz 02.03.2006. bija deklarēta ārpus Jelgavas pilsētas administratīvās teritorijas un no 02.03.2006. līdz šim laikam Paula Lejiņa ielā 13-27, Jelgavā (īpašuma tiesības).

Paula Lejiņa ielā 13-27, Jelgavā dzīvesvieta deklarēta vienai personai-Vasīlijam Ivanovam.

Pēc Jelgavas tiesas Zemesgrāmatu nodaļas informācijas īpašums Paula Lejiņa ielā 13-27, Jelgavā ir fiziskas personas īpašumā, no 20.02.2006. līdz 30.01.2015. bija Vasīlija Ivanova īpašumā.

Vasīlijam Ivanovam ir dēli Juris Ivanovs (dzimis 1976.gadā), Vladimirs Ivanovs (dzimis 1980.gadā), kuru dzīvesvietas deklarētas ārpus Jelgavas pilsētas administratīvās teritorijas, Artūrs Ivanovs (dzimis 1982.gadā), kuram norādīta „uzturēšanās adrese ārzemēs” un Mārtiņš Ivanovs (dzimis 1981.gadā), kura dzīvesvieta deklarēta Katoļu ielā 1-8, Jelgavā.

Komisija, izskatot Vasīlija Ivanova 14.01.2015. iesniegumu par uzņemšanu pašvaldības dzīvojamo telpu izīrēšanas palīdzības reģistros un dzīvojamās telpas izīrēšanu, saskaņā ar likuma ”Par palīdzību dzīvokļa jautājumu risināšanā” 14. un 15.pantu un Jelgavas pilsētas pašvaldības 2011.gada 28.jūlija saistošo noteikumu Nr.11-21 ”Jelgavas pilsētas pašvaldības palīdzības dzīvojamo telpu jautājumu risināšanā sniegšanas kārtība” (turpmāk – Saistošie noteikumi) 5. un 8.-14.punktiem, atteica reģistrēt Vasīliju Ivanovu pašvaldības dzīvojamo telpu izīrēšanas palīdzības reģistros, jo Vasīlijs Ivanovs neatbilst normatīvajos aktos noteiktajiem kritērijiem, kuri dod tiesības būt reģistrētam pašvaldības dzīvojamo telpu izīrēšanas palīdzības reģistros un īrēt pašvaldības dzīvojamo telpu.

Jelgavas pilsētas pašvaldībā saņemts Vasīlija Ivanova 04.03.2015. iesniegums, ar kuru viņš apstrīd Komisijas Lēmumu.

Pašvaldības dzīvojamās telpas tiek izīrētas personām, kuras reģistrētas pašvaldības dzīvojamo telpu izīrēšanas palīdzības reģistros. Tādējādi, persona tiek reģistrēta pašvaldības dzīvojamo telpu izīrēšanas palīdzības reģistros, ja tā atbilst likuma ”Par palīdzību dzīvokļa jautājumu risināšanā” un Saistošo noteikumu prasībām.

Saskaņā ar Administratīvā procesa likuma 62.pantu, lemjot par tāda administratīvā akta izdošanu, kurš varētu būt nelabvēlīgs adresātam, Jelgavas pilsētas pašvaldība 19.03.2015. vēstulē Nr.2-35.3/647 Vasīlijam Ivanovam lūdza iesniegt dokumentus, sniegt savu viedokli un argumentus, kurus vēlas darīt zināmus pašvaldībai un kas būtu par pamatu viņa reģistrēšanai pašvaldības dzīvojamo telpu izīrēšanas palīdzības reģistros.

Vasīlijs Ivanovs nav iesniedzis dokumentus, kas apliecinātu, ka viņš ir tiesīgs saņemt pašvaldības palīdzību dzīvokļa jautājumu risināšanā.

Likuma ”Par palīdzību dzīvokļa jautājumu risināšanā” 14. un 15.pantos un Saistošo noteikumu 5. un 8.-14.punktos, ir noteikts to personu loks, kurām ir tiesības būt reģistrētām pašvaldības dzīvojamo telpu izīrēšanas palīdzības reģistros un īrēt pašvaldības dzīvojamo telpu.

Vasīlijs Ivanovs neatbilst likuma ”Par palīdzību dzīvokļa jautājumu risināšanā” un Saistošo noteikumu prasībām, kuri dod tiesības būt reģistrētam pašvaldības dzīvojamo telpu izīrēšanas palīdzības reģistros un īrēt pašvaldības dzīvojamo telpu.

Vasīlijam Ivanovam ir apgādnieki – četri pilngadīgi bērni, kuriem saskaņā ar Civillikuma 188.pantu ir pienākums gādāt par tēvu.

Izskatot Vasīlija Ivanova 04.03.2015. iesniegumu, ar kuru viņš apstrīd Komisijas Lēmumu par reģistrēšanu pašvaldības dzīvojamo telpu izīrēšanas palīdzības reģistros, ņemot vērā apstākli, ka viņšneatbilst kritērijiem iepriekš minētajos normatīvajos aktos, ir pamats uzskatīt, ka Komisijas Lēmums ir tiesisks un pamatots un Komisija ir rīkojusies saskaņā ar spēkā esošiem normatīvajiem aktiem,

**JELGAVAS PILSĒTAS DOME NOLEMJ:**

Atstāt negrozītu Jelgavas pilsētas domes Dzīvokļu komisijas 04.02.2015. lēmumu Nr.2/64.2 ”Atteikums reģistrēt Vasīliju Ivanovu pašvaldības dzīvojamo telpu izīrēšanas palīdzības reģistros” un atteikt reģistrēt Vasīliju Ivanovu pašvaldības dzīvojamo telpu izīrēšanas palīdzības reģistros.

Jelgavas pilsētas domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 30.aprīlī